สวัสดีค่ะ อยากทราบเรื่องอาการปวดหน่วงท้องน้อยร่วมกับปัสสาวะกระปริบกระปรอยไปหามาแล้วบอกว่ากระเพาะปัสสาวะติดเชื้อได้ยาฆ่าเชื้อมากินแต่อาการยังไม่ดีขึ้น ตรวจภายในมาแล้วก็ไม่พบอะไรตรวจภายในครั้ง้ดียวนี่ต้องกลับไปตรวจอีกมั้ยคะ
สวัสดีค่ะ อาการปวดหน่วงๆตรงท้องน้อย ร่วมกับมีปัสสาวะที่กระปริดกระปรอยนั้น อาจจะเกิดจากภาวะกระเพาะปัสสาวะอักเสบ กรวยไตอักเสบ มีนิ่วในกรวยไต หรือเป็นปวดจากกล้ามเนื้อแต่ก็ไม่น่าจะอธิบายเรื่องปัสสาวะที่ผิดปกติโรคกระเพาะปัสสาวะอักเสบเป็นการอักเสบของกระเพาะปัสสาวะที่มักเกิดจากการติดเชื้อแบคทีเรียในระบบทางเดินปัสสาวะ จนทำให้เกิดความผิดปกติขึ้น ซึ่งส่วนใหญ่เกิดกับผู้หญิงมากกว่าผู้ชายการติดเชื้อจากกระเพาะปัสสาวะอักเสบนั้น อาการมักค่อย ๆ ดีขึ้นภายในไม่กี่วันหลังการรับประทานยา โดยจำเป็นต้องรับประทานยาติดต่อกันประมาณ 3 วันไปจนถึงสัปดาห์ ขึ้นอยู่กับความรุนแรงของการติดเชื้อ ผู้ป่วยควรรับประทานยาอย่างเคร่งครัดตามแพทย์สั่งแม้จะไม่มีอาการในช่วงท้าย เพื่อกำจัดเชื้อแบคทีเรียให้หมดไปหากกินยาครบแล้วแต่ยังมีอาการอยู่ ควรกลับไปพบแพทย์ที่ดูแลเพื่อตรวจปัสสาวะซ้ำอีกครั้งว่ายังมีเชื้อที่อธิบายอาการอยู่หรือไม่ ถ้าไม่มีแล้วอาจต้องหาสาเหตุอื่นๆเช่นสาเหตุทางนรีเวชหรือสาเหตุจากกระเพาะปัสสวะที่บีบตัวไวผิดปกติ แต่หากยังมีเชื้อในปัสสาวะ ควรได้รับการรักษาด้วยยาฆ่าเชื้อต่อ ซึ่งแพทย์จะปรับยาตามความเหมาะสมต่อไป